SAUK kry uitsaairegte vir rugby op skinkbord - Maroela Media
Luisteraars na die SAUK se radiostasies het vandag goeie nuus gekry. SA Rugby het aangekondig dat SuperSport afstand doen van die fooi vir uitsaairegte aan die SAUK.
Dit beteken dat die samesprekings tussen SA Rugby en SuperSport daartoe gelei het dat SuperSport ingestem het om die fooi vir uitsaairegte vir Vodacom se SuperRugby-reeks vir die SAUK te laat vaar.
Mark Alexander, president van SA Rugby, het beklemtoon dat radio 'n bepalende rol speel om rugbyvolgelinge in te lig en daarom is die versoek aan SuperSport gerig.
"Eerlik gesê, dit was nie 'n moeilike gesprek nie," het Gideon Khobane, uitvoerende hoof van SuperSport, gesê. "Ons ken en verstaan ​​die werklikheid van Suid-Afrika en ons het onmiddellik tot mnr. Alexander se versoek ingestem."
Alexander het op sy beurt gesê: "Namens al ons rugbyvolgelinge en SA Rugby wil ek SuperSport bedank vir hierdie belangrike gebaar.
"Hulle het saam met ons en die SAUK gewerk om 'n oplossing te vind om rugby op die radio-luggolwe te hou en die afstand doen van die regtefooi waarop hulle geregtig is, is 'n belangrike stap in die proses.
"Ek vertrou dat die SAUK nou luisteraars gerus kan stel dat rugbykommentaar vanjaar deel van hul skedules sal wees," het hy gesê.
Heidelberg-moord: 'Ons gaan haar lewe vier'
Gaan Dstv nou ons maandelikse fooi veminder omrede hulle uitsaai regte op radio vir die Sauk gegee het. Of gaan Dsyv maar net weer doe tariewe opstoot om hulle verlies te dek.
Intal · 2 jare gelede
zoom zoom, jy is die gesig van onkunde.
DSTV kan nie eers hulle eie programe/apps suksesvol hanteer nie. Kyk na sport app en sien dat daar geen aandag gegee word aan die so "genoemde wit man" sport. soos rugby/cricket/golf .. daar is geen verwysings van wanneer wedstryde gespeel word/uitslae nie, DSTV se verskoning is ons werk daar aan tegniese probleem met dstv explora !!
Nou gaan die bankrot spul radio lisensie geld instel , en raai wie gaan hulle teiken? Nie gooed genoeg vir TV nie dan ook nie goed genoeg vir radio nie.
zoom zoom wou ek nou net gevra het.
As die Springbokke die SA Nasionale rugby span is, hoekom kan net diegene wat kaartjies en/of DSTV kan bekostig, na hul wedstryde kyk ? Wat van diegene wat hulle ondersteun, maar nooit hul wedstryde kan sien nie?
Ek en meeste van my vriende kyk nie eers meer Rugby nie so ons is nie gepla of dit op sabc of twitter is nie.